STA ปิดงบปี 65 กวาดกำไร 4.8 พันลบ. จ่อปันผล 1 บ. XD 19 เม.ย.นี้
STA ปิดงบปี 65 กวาดกำไร 4.79 พันลบ. ลดลง 70% จากปีก่อนกำไร 1.58 หมื่นลบ. หลังรายได้ธุรกิจถุงมือยางลดลง ตามราคาขายที่ปรับตัวลง ยังปันผล 1 บ. ขึ้น XD 19 เม.ย.66 จ่าย 8 พ.ค.66
STA ปิดงบปี 65 กวาดกำไร 4.8 พันลบ. ลดลง 70% หลังรายได้ธุรกิจถุงมือยางลดลง จ่อปันผล 1 บ. XD 19 เม.ย.66 จ่าย 8 พ.ค.66
17 ก.พ. 2566

บริษัท ศรีตรังแอโกรอินดัสทรี จำกัด (มหาชน) หรือ STA รายงานผลการดำเนินงานงวดปี 65 สิ้นสุดวันที่ 31 ธ.ค.65 ดังนี้

 
โดยรายได้จากการขายและการให้บริการ 110,656.7 ล้านบาท ปรับตัวลดลงร้อยละ 6.4 เมื่อเทียบจากปีก่อน แบ่งเป็นรายได้จากธุรกิจยางธรรมชาติ 87,625.6 ล้านบาท เติบโตร้อยละ 23.9 เมื่อเทียบจากปีก่อน จากราคาขายเฉลี่ยที่ปรับตัวสูงขึ้นร้อยละ 11.7 เมื่อเทียบจากปีก่อน แม้ราคาเฉลี่ยของยางธรรมชาติในตลาดโลกจะปรับตัวลดลงก็ตาม และมีรายได้จากธุรกิจถุงมือยางอยู่ที่ 22,912.9 ล้านบาท ลดลงร้อยละ 51.8 เมื่อเทียบจากปีก่อน อันเป็นผลจากการปรับตัวลงของราคาขายเฉลี่ยลดลงถึงร้อยละ 54.1 เมื่อเทียบจากปีก่อน
อย่างไรก็ดีที่ประชุมคณะกรรมการบริษัทฯ เมื่อวันที่ 17 ก.พ.66 มีมติอนุมัติจ่ายปันผลจากงวดดำเนินงานวันที่ 1 ม.ค.65 ถึงวันที่ 31 ธ.ค.65  และกำไรสะสม เป็นเงินสดในอัตรา 1 บาท/หุ้น กำหนดขึ้นเครื่องหมาย XD วันที่ 19 เม.ย.66 กำหนดจ่ายเงินปันผลให้ผู้ถือหุ้น 8 พ.ค.66